CELEX: 62012CA0516
Language: sk
Date: 2014-04-03 00:00:00
Title: Spojené veci C-516/12 až C-518/12: Rozsudok Súdneho dvora (piata komora) z  3. apríla 2014 (návrhy na začatie prejudiciálneho konania, ktoré podala Consiglio di Stato – Taliansko) – CTP – Compagnia Trasporti Pubblici SpA/Regione Campania (C-516 až C-518/12), Provincia di Napoli (C-516/12 a C-518/12) (Návrh na začatie prejudiciálneho konania — Nariadenie (ES) č. 1191/69 — Služby prepravy cestujúcich vo verejnom záujme — Článok 4 — Žiadosť o zrušenie záväzku služby vo verejnom záujme — Článok 6 — Nárok na náhradu za finančné bremeno vyplývajúce z plnenia záväzku služby vo verejnom záujme)

26.5.2014   
            
            
               SK
            
            
               Úradný vestník Európskej únie
            
            
               C 159/7
            
         Rozsudok Súdneho dvora (piata komora) z 3. apríla 2014 (návrhy na začatie prejudiciálneho konania, ktoré podala Consiglio di Stato – Taliansko) – CTP – Compagnia Trasporti Pubblici SpA/Regione Campania (C-516 až C-518/12), Provincia di Napoli (C-516/12 a C-518/12)
   (Spojené veci C-516/12 až C-518/12) (1)
   
   ((Návrh na začatie prejudiciálneho konania - Nariadenie (ES) č. 1191/69 - Služby prepravy cestujúcich vo verejnom záujme - Článok 4 - Žiadosť o zrušenie záväzku služby vo verejnom záujme - Článok 6 - Nárok na náhradu za finančné bremeno vyplývajúce z plnenia záväzku služby vo verejnom záujme))
   2014/C 159/09
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobkyňa: CTP – Compagnia Trasporti Pubblici SpA
   
      Žalovaní: Regione Campania (C-516 až C-518/12), Provincia di Napoli (C-516/12 a C-518/12)
   
      Predmet veci
   
   Návrhy na začatie prejudiciálneho konania – Consiglio di Stato – Výklad článku 4 nariadenia Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy (Ú. v. ES L 156, s. 1; Mim. vyd. 07/001, s. 19) – Právo súkromných podnikov na náhradu nákladov, ktoré vyplývajú zo záväzku verejnej služby – Prepravný podnik, ktorý príslušným orgánom nepredložil žiadosť o zrušenie záväzku verejnej služby, z ktorého mu vyplývajú hospodárske nevýhody – Záväzok, ktorý nepatrí do úloh verejnej služby, ktoré musia členské štáty zrušiť
   
      Výrok rozsudku
   
   Články 4 a 6 nariadenia Rady (EHS) č. 1191/69 z 26. júna 1969 o postupe členských štátov, ktorý sa týka záväzkov obsiahnutých v koncepcii služieb vo verejnom záujme v oblasti železničnej, cestnej a vnútrozemskej vodnej dopravy, zmeneného a doplneného nariadením Rady (EHS) č. 1893/91 z 20. júna 1991, sa majú vykladať v tom zmysle, že pri záväzkoch služby vo verejnom záujme, ktoré vznikli pred nadobudnutím účinnosti uvedeného nariadenia, je vznik nároku na náhradu za finančné bremeno vyplývajúce z plnenia takýchto záväzkov podmienený podaním žiadosti o zrušenie týchto záväzkov zo strany dotknutého podniku, ako aj rozhodnutím príslušných orgánov o zachovaní alebo zrušení uvedených záväzkov na konci stanoveného obdobia. Naopak, pokiaľ ide o záväzky služby vo verejnom záujme, ktoré vznikli po tomto dátume, vznik takého nároku na náhradu týmto podmienkam nepodlieha.
   
      (1)  Ú. v. EÚ C 26, 26.1.2013.